Det var midt i myldertrafikken lige før klokken 07.00, at en personbil kørte ned af tilkørslen til motorvejen ved Støvring. Da bilen er på vej ned, snitter den en lastbil, snurrer rundt og rammer en anden personbil. Det fortæller vagtchef ved Nordjyllands Politi, Frank Liltorp til tv2nord.dk. I alt tre personer kom lettere til skade ved uheldet, der skabte en kø, der på et tidspunkt var op mod seks kilometer lang. - Vi lavede trafikregulering på stedet, hvilket betød at vi ledte noget af trafikken ud i nødsporet, fortæller Frank Liltorp. Ved 08-tiden var der ryddet op, og trafikken forløb igen normalt.

Opsummering:
Et uheld på motorvejen ved Støvring skabte onsdag morgen op mod seks kilometer kø. Politiet afviklede noget af trafikken i nødsporet. Tre personer kom lettere til skade ved uheldet, der skabte den lange kø.